I øjeblikket er filmselskabet godt i gang med optagelserne til årets julekalender fra Børglum Kloster. Nu vil Deluca Film producere spillefilmen "Twitcherne", som unge filminteresserede nordjyder selv skal være med til at udvikle. Filmen forventes, at skulle indspilles i Skagen og er en film om en far og søns interesse for fugle og deres fælles deltagelse i "twitching" - en sport, der handler om at se flest muligt sjældne fugle. Ligesom flere nordjyske kommuner bidrager med penge til årets TV2 julekalender, så er filmproduktionen Twitcherne også afhængig af kommunal støtte. Indtil videre bidrager Frederikshavn Kommune med 80.000 kroner, og Hjørring Kommune tager i næste uge stilling til, om den også vil skyde 80.000 kroner i filmprojektet.

Opsummering:
Et nyt filmprojekt er på vej til Nordjylland. Det er igen Deluca Film, som kaster sin kærlighed over det nordjyske.